Ir-Regolament tal-Kummissjoni (KE) Nru 1470/94
tas-27 ta' Ġunju 1994
li jiftaħ kwoti ta' importazzjoni kwantitativi għal prodotti tat-tessuti fil-kategorija 160 mir-Repubblika tal-Poplu taċ-Ċina u li jemenda l-Annessi IV u V tar-Regolament tal-Kunsill (KE) Nru 517/94 dwar regoli komuni għall-importazzjoni ta' prodotti tat-tessuti minn ċerti pajjiżi terzi
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ewropea,
Wara li kkunsidrat ir-Regolament tal-Kunsill (KE) Nru 517/94 tas-7 ta' Marzu 1994 dwar regoli komuni għall-importazzjoni ta' prodotti tat-tessuti minn ċerti pajjiżi terzi mhux koperti minn ftehim, protokolli jew arranġamenti oħra bilaterali, jew b'regoli ta' importazzjoni speċifiċi tal-Komunità [1], u b'mod partikolari l- l-Artikoli 3(3) u 3 (5) ta' dan flimkien ma’ l-Artikolu 25(4) ta' dan,
Billi l-Artikolu 3(3) tar-Regolament (KE) Nru 517/94 jistipula li l-prodotti tat-tessuti msemmija fl-Anness V li joriġinaw mill-pajjiżi elenkati jistgħu jkunu impurtati biss jekk ikun hemm limitu annwali kwantitattiv stabbilit skond proċedura xierqa provdut fl-Artikolu 25;
Billi saret talba lill-Kummissjoni mill-Istati Membri għall-introduzzjoni ta' kwota għall-importazzjoni li tkopri prodotti f'kategorija 160 mir-Repubblika tal-Poplu taċ-Ċina biex tintlaħaq ċerta domanda tas-suq; billi l-kumitat imwaqqaf mill-Artikolu 25 qiesha, wara diskussjoni, xierqa minħabba l-qagħda ta' l-industrija tal-Komunità li tiddeċiedi fuq 30 tunnellata bħala l-limitu annwali kwantitattiv li għalih l-importazzjoni fil-Komunità ta' prodotti fil-kategorija 160 li joriġinaw fir-Repubblika tal-Poplu taċ-Ċina għandha tkun bla ħsara mid-data li fiha dan ir-Regolament jidħol fis-seħħ; billi huwa għalhekk meħtieġ li jkunu emendati l-Annessi IV u V tar-Regolament (KE) Nru 517/94 u li jkun stipulat, fl-interessi tas-sigurtà legali li l-kwota għandha tkun amministrata skond il-proċedura mniżżla fl-Artikolu 17 ta' l-imsemmi Regolament tal-Kunsill;
Billi dawn il-miżuri huma skond l-opinjoni tal-Kumitat li stabbilit bir-Regolament (KE) Nru 517/94,
ADOTTAT DAN IR-REGOLAMENT:
Artikolu 1
Importazzjoni fil-Komunità ta' prodotti tat-tessuti fil-kategorija 160 mir-Repubblika tal-Poplu taċ-Ċina għandha tkun soġġetta għal-limitu annwali kwantitattiv ta' 30 tunnellata biex tkun amministrata skond il-proċedura kif provduta fl-Artikolu 17 tar-Regolament tal-Kunsill Nru 517/94.
Artikolu 2
L-Annessi IV u V għar-Regolament tal-Kunsill Nru 517/94 għandhom ikunu emendati kif muri fl-Anness għal dan ir-Regolament.
Artikolu 3
Dan ir-Regolament għandu jidħol fis-seħħ fit-tielet jum wara li jkun ippubblikat fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-27 ta' Ġunju 1994.